Rendkívüli települési támogatás

ÜGYLEÍRÁS

Edelény Város Önkormányzata Képviselő-testületének a pénzbeli és természetbeni szociális ellátások helyi szabályairól szóló 33/2022. (XII. 14.) önkormányzati rendeletének 5. §-a értelmében az Önkormányzat települési támogatás keretében 

Rendkívüli települési támogatás nyújtható annak az edelényi állandó vagy tartózkodási hellyel rendelkező személynek, aki az alábbi együttes feltételeknek megfelel:

1.) a család egy főre eső havi nettó jövedelme nem haladja meg a 205.200 forintot, egyedül álló esetében a 239.400 forintot 
2.) támogatásban azok a személyek részesülnek akik az alábbi rendkívüli élethelyzetbe kerültek:
· árvíz, - belvíz, - egyéb elemi csapást,
· válsághelyzetben lévő várandós anya gyermekének megtartását,
· váratlan halálesetet,
· diagnosztizált súlyos betegséget,
· közlekedési vagy egyéb balesetet melynek következtében legalább 30 napi kórházi kezelés szükséges,
· a keresőképtelenséget előidéző balesetet, vagy betegséget.
· az olyan élethelyzet, amelyben az azonnali segítség nyújtás elmaradása életveszélyt vagy megélhetést súlyosan veszélyeztető élethelyzetet idézhet elő, különösen, ha a kérelmezett családban az egy főre jutó havi nettó jövedelem nem haladja meg a 34.200 forintot,
· megélhetést érintő előre nem tervezett többletkiadást, amely a kérelem benyújtását megelőzően 90 napon belül keletkezett.

CSATOLANDÓ MELLÉKLETEK

1.) Az igénylő és családja jövedelmére vonatkozó igazolás
· a havi rendszerességgel járó - nem vállalkozásból, illetve őstermelői tevékenységből (a továbbiakban együtt: vállalkozás) származó - jövedelem esetén a kérelem benyújtását megelőző hónap jövedelmét,
· vállalkozásból származó jövedelem esetén a kérelem benyújtásának hónapját közvetlenül megelőző tizenkét hónap alatt szerzett jövedelem egyhavi átlagát kell figyelembe venni, azzal, hogy a b) pont szerinti számításnál azon hónapoknál, amelyek adóbevallással már lezárt időszakra esnek, a jövedelmet a bevallott éves jövedelemnek e hónapokkal arányos összegében kell beszámítani,
· nem havi rendszerességgel szerzett jövedelem esetén a kérelem benyújtásának hónapját közvetlenül megelőző háromhónap alatt szerzett egyhavi átlagáról szóló nyilatkozat.
· jövedelemnyilatkozat a megfelelő igazolásokkal együtt a kérelem beadását megelőző havi nettó jövedelmekről GYES-ről, GYET-ről, GYED-ről szóló igazolás, nyugdíjszerű ellátásról a Nyugdíjfolyósító Igazgatóság igazolása a havi teljes összegről (”zöld csíkos papír”), munkaviszonyból származó jövedelem esetén a kérelem beadását megelőző havi nettó jövedelemről munkáltatói igazolás vagy bérjegyzék, közfoglalkoztatás esetén szerződés, előző havi bérjegyzék vagy munkáltatói igazolás,
· 18. életévét betöltött nappali tagozaton tanulmányokat folytató tanuló matricával ellátott adott tanévre érvényes diákigazolvány.

2.) a rendkívüli élethelyzetet igazoló dokumentum/ok:
· árvíz, - belvíz, - egyéb elemi csapás bekövetkezését igazoló hatósági dokumentum,
· válsághelyzetben lévő várandós anya erre vonatkozó kórházi igazolása,
· orvosi, kórházi igazolás arról, hogy az igénylőnél 30 napon belül megállapított vagy diagnosztizált súlyos betegség áll fenn,
· 30 napot meghaladó kórházi kezelés szükségességéről orvosi, kórházi igazolás, melyet közlekedési vagy egyéb baleset okozott,
· munkáltatói igazolás a 90 napot meghaladó táppénzes állományról,
· az életveszélyt vagy a megélhetést súlyosan veszélyeztető helyzetet igazoló dokumentum,
· a megélhetést érintő előre nem tervezett többlet költséget bizonyító dokumentum.

ÜGYINDÍTÁS

Az eljárás kérelemre indul, melyet csak az erre a célra rendszeresített formanyomtatványon írásban postai úton, személyesen az Edelényi Közös Önkormányzati Hivatal Ügyfélszolgálatán vagy elektronikus úton lehet benyújtani.

ÜGYINTÉZÉSI HATÁRIDŐ

sommás eljárásban: 8 nap                                                                                                                           
teljes eljárásban: 60 nap

ÜGYINTÉZÉS DÍJA

Az eljárás illetékmentes

JOGORVOSLAT

A határozat kézhezvételétől számított 15 napon belül az Edelény Város Önkormányzata Képviselő-testületéhez címzett, de Edelény Város Polgármesteréhez benyújtható illetékmentes fellebbezéssel lehet élni.

ELJÁRÓ SZERVEZETI EGYSÉG

Hatósági Osztály
Polgármester


FELETTES SZERV/JOGORVOSLAT

Képviselő-testület

ELJÁRÁS JOGI ALAPJA

· a szociális igazgatásról és szociális ellátásokról szóló 1993. évi III. törvény
· Edelény Város Önkormányzata Képviselő-testületének a pénzbeli és természetbeni szociális ellátások helyi szabályairól szóló 33/2022. (XII. 14.) önkormányzati rendelete 
· a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III.27.) Korm.rendelet
· az általános közigazgatási rendtartásról szóló 2016. évi CL. törvény

